Aalborg Kommune har for nylig præsenteret et omfattende sparekatalog for børne- og ungeområdet, da kommunen står over for at skulle foretage betydelige besparelser – faktisk flere hundrede millioner kroner - i de kommende år. I sparekataloget var der udpeget otte mindre skoler, som kan lukkes, hvis politikerne beslutter sig for det. En af de berørte skoler er Ellidshøj Skole, men skolebestyrelsen og lokalsamfundet er fast besluttede på ikke at give op uden kamp. Der var derfor indkaldt til et borgermøde på skolen søndag aften. Der jo går kun 61 elever her på skolen. Er det så ikke måske fair nok, at det er en af de skoler, som kommunen anbefaler at lukke? -	Det kan man sige, jo. Men altså, jeg betaler det samme kommuneskat, som alle mulige andre mennesker gør. Jeg bor herude; hvor har ikke sådan supergod offentlig transport, men til gengæld så har jeg en helt fantastisk skole, hvor alle børnene kan rummes. Hvor man kan rumme børn med særlige behov, som ikke behøver at skal i specialklasse nødvendigvis. - Det vil jeg faktisk godt have lov at beholde, svarer Pia Loft, der er formand for skolebestyrelsen på Ellidshøj Skole. Hvad kommer det helt konkret til at betyde for byen? -	Jamen, det kommer til at betyde, at de børn, som leger på kryds og på tværs, at de ikke har et fælles rum. De har ikke et fælles sted, hvor de mødes og lærer hinanden at kende. Vi risikerer, at børnene herude bliver delt på fire forskellige skoler, siger Camilla Knapp Pihl, der er medlem af borgerforeningen.
I Ellidshøj har lokale ikke tænkt sig at give op uden sværdslag.